การขอความช่วยเหลือสำหรับการติดพฤติกรรมทางเพศ การปรึกษาผู้อื่นที่สามารถช่วยคุณได้ การหลีกเลี่ยงสถานการณ์ที่กระตุ้น การหาทางแก้ไขฉับพลัน
การติดเซ็กส์หรือพฤติกรรมทางเพศเกิดขึ้นเมื่อความต้องการทางเพศของคุณเริ่มส่งผลเสียต่อชีวิต ถ้าคุณเริ่มรู้สึกท่วมท้นไปด้วยความต้องการทางเพศก็ควรพบผู้ให้คำปรึกษาซึ่งสามารถช่วยให้คุณวางแผนการรักษาได้ สัญญาณเตือนที่คุณควรมองหาได้แก่:  คุณใช้เงินจำนวนหนึ่งเพื่อหาวิธีเติมเต็มความต้องการทางเพศของคุณ (เช่น ซื้อสื่อโป๊ เข้าคลับนักเต้นเปลือยกายหรือจ้างผู้ให้บริการทางเพศ)   ความรู้สึกต้องการมีพฤติกรรมทางเพศแต่ไม่มีความสุขจากพฤติกรรมเหล่านี้   ความเสียหายที่เกิดขึ้นต่อความสัมพันธ์ระหว่างบุคคลรวมไปถึงกับคนใกล้ชิด   การพบว่าตัวเองต้องขอโทษบ่อยครั้งจากพฤติกรรมของตัวเอง การมีส่วนร่วมในพฤติกรรมทางเพศที่เสี่ยงซึ่งอาจก่อให้เกิดปัญหาทั้งทางร่างกายและทางความสัมพันธ์ระหว่างบุคคล (เช่น มีเซ็กส์โดยไม่ใส่ถุงยางอนามัยหรือมีเซ็กส์กับพนักงาน)   คุณใช้เวลาส่วนมากมองหาความพึงพอใจทางเพศและการสูญเสียผลิตผลซึ่งเกี่ยวเนื่องกัน ลองขอคำปรึกษาจากผู้เชี่ยวชาญด้านการเสพติดเซ็กส์ คุณอาจจะต้องปรึกษาแพทย์ ติดต่อโครงการช่วยเหลือพนักงาน ขอคำแนะนำจากหน่วยงานด้านสุขภาพในชุมชนหรือค้นหาในอินเตอร์เน็ตเพื่อหานักบำบัด   คุณอาจจะต้องหาผู้ให้คำปรึกษาที่มีใบรับรองความเชี่ยวชาญด้านปัญหาของพฤติกรรมทางเพศหรือนักบำบัดการเสพติดเซ็กส์ที่ได้รับรอง การรับรองเหล่านี้แสดงว่าผู้ให้คำปรึกษาได้รับการฝึกฝนเกี่ยวกับสาเหตุและการรักษาพฤติกรรมทางเพศ   นักบำบัดถูกฝึกฝนให้เปิดใจ ไม่วิจารณ์และยอมรับปัญหาของผู้อื่น อย่ารู้สึกอับอายหรือขายหน้าที่คุณต้องขอความช่วยเหลือจากมืออาชีพ นักบำบัดต้องรักษากฎการเก็บความลับและจะปกป้องความเป็นส่วนตัวของคุณตราบใดที่คุณไม่เสี่ยงต่อการทำร้ายตัวเองหรือผู้อื่นหรือคุณรายงานการถูกทำร้ายหรือทอดทิ้ง มีกลุ่มให้กำลังใจผู้เสพติดเซ็กส์มากมายซึ่งมีรูปแบบโปรแกรม 12 ขั้นตอน (คล้ายกับรูปแบบของกลุ่มผู้ติดแอลกอฮอล์) การประชุมเหล่านี้สามารถให้กำลังใจช่วยให้คุณฟื้นตัวและมีแผนการให้คุณปฏิบัติเพื่อบรรลุเป้าหมาย คุณสามารถดูเว็บไซต์ของกลุ่มเหล่านี้เพื่อหาการประชุมที่อยู่ใกล้คุณ:  องค์กร Sex Addicts Anonymous: https://saa-recovery.org/  องค์กร Sex and Love Addicts Anonymous: https://saa-recovery.org/  องค์กร Sexaholics Anonymous: https://www.sa.org/ ลองทำการตรวจเพื่อหาปัญหาทางสุขภาพที่อาจก่อให้เกิดความต้องการทางเพศ บางครั้งความเจ็บป่วยหรือโรคสามารถแทรกแซงฮอร์โมนและทำให้คุณรู้สึกมีอารมณ์ทางเพศมากกว่าปกติ   แพทย์ของคุณอาจจะขอให้คุณปรึกษานักจิตวิทยาหรือจิตแพทย์เพื่อตรวจหาความผิดปกติทางอารมณ์ เช่น ความต้องการทางเพศสูงเป็นอาการหนึ่งของโรคไบโพล่า   จริงใจกับแพทย์เกี่ยวกับความต้องการทางเพศของคุณและพูดถึงปัญหา ประเมินว่าคุณนึกถึงเซ็กส์หรือมีความต้องการทางเพศกี่ครั้งต่อวัน เช่น คุณสามารถพูดว่า “ผมดูหนังโป๊และช่วยตัวเอง 4 ครั้งต่อวัน” แพทย์ของคุณสามารถช่วยระบุได้ว่าพฤติกรรมของคุณเป็นปัญหาหรืออยู่ในแนวโน้มปกติ ถ้าคุณอยู่ในความสัมพันธ์ก็ควรพูดกับคนรักเกี่ยวกับความต้องการทางเพศของคุณ ถ้าหากคุณรู้สึกไม่พึงพอใจทางเพศในความสัมพันธ์ก็ควรจริงใจและหาทางออกว่าคุณทั้งสองสามารถทำอะไรเพื่อให้ความสำคัญกับเซ็กส์ได้บ้าง   คุณสามารถพูดว่า “ฉันกำลังสงสัยว่าฉันมีความต้องการทางเพศมากเกินไปเพราะที่ผ่านมาเราไม่ได้มีเซ็กส์กันเลย เธอคิดว่ายังไง? เธอมีความสุขกับชีวิตเซ็กส์ของเราหรือเปล่า?” รับรู้ว่าคุณและคนรักอาจจะมีระดับความต้องการทางเพศที่แตกต่างกัน คุณอาจจะต้องการมีเซ็กส์บ่อยกว่าคนรักของคุณซึ่งไม่ได้แปลว่าฝ่ายใดฝ่ายหนึ่งผิดหรือถูกเพราะมันเป็นเรื่องธรรมชาติ จริงใจกับตัวเองและแต่ละฝ่ายว่าจะสามารถจัดการกับเรื่องนี้ได้อย่างไรหรือสิ่งนี้จะเป็นจุดจบของความสัมพันธ์ พูดกับคนรักถ้าหากคุณรู้สึกว่าคุณอาจจะนอกใจเขา จริงใจถึงแม้ว่ามันอาจจะเป็นบทสนทนาที่ยาก คุณสามารถพูดว่า “ผมรู้ว่าคุณอาจจะเจ็บปวดที่ได้ยินสิ่งนี้แต่ผมกำลังมีความต้องการทางเพศกับคนอื่น ผมบอกคุณเพราะผมไม่อยากโกหกและผมกำลังพยายามอยู่”  ลองปรึกษาผู้ให้คำแนะนำสำหรับคู่รักและฝึกควบคุมความต้องการทางเพศหรือปัญหาทางเพศเพื่อช่วยให้คุณเดินหน้าไปในความสัมพันธ์   การพูดกับเพื่อนที่คุณไว้ใจได้เป็นทางเลือกที่ดี พวกเขาสามารถช่วยเหลือคุณให้บรรลุเป้าหมาย รับฟังคุณเมื่อคุณต้องการระบายและให้ผลตอบรับที่มีหลักการ ถ้าหากคุณกังวลเกี่ยวกับการควบคุมความต้องการทางเพศเพราะศรัทธาที่คุณปฏิบัติก็ควรหาคำแนะนำจากผู้นําในศาสนาในชุมชน ลองปรึกษาพระ เจ้าอาวาส นักปฏิบัติธรรมหรือผู้นำเยาวชนในบริเวณบ้านของคุณ  พยายามอย่ารู้สึกอับอาย โดยส่วนใหญ่ผู้นำทางศาสนาในชุมชนเคยได้ยินเรื่องแบบนี้มาก่อนและรู้วิธีการจัดการกับปัญหา คุณสามารถพูดถึงความอับอายเมื่อคุณขอคำปรึกษากับพวกเขา เช่น “ผมประสบปัญหากับบางอย่างที่ค่อนข้างเป็นส่วนตัวและน่าอาย ผมขอปรึกษาท่านเป็นการส่วนตัวได้หรือไม่?” ถามผู้นำทางศาสนาเกี่ยวกับแหล่งที่สามารถช่วยให้คุณเข้าใจอุปสรรคของคุณจากมุมมองทางศาสนา ใช้เวลาเพื่อนึกถึงพฤติกรรมของคุณและสิ่งที่นำไปสู่ความต้องการทางเพศ นึกถึงตัวกระตุ้นความต้องการทางเพศ เวลาในช่วงวันเช่นเดียวกับสภาพแวดล้อมที่คุณมักจะมีความต้องการเหล่านี้ ดูว่ามีรูปแบบในพฤติกรรมเหล่านี้หรือไม่  ถ้าหากคุณค้นพบรูปแบบก็ควรพิจารณาว่าคุณสามารถทำหลายรูปแบบด้วยพฤติกรรมใหม่ๆ หรือการเปลี่ยนแปลงของวิถีชีวิตได้อย่างไร เช่น คุณอาจจะสังเกตว่าคุณมีความต้องการทางเพศมากที่สุดในช่วงเย็นและช่วงสุดสัปดาห์เมื่อคุณไม่ได้ทำงานและไม่มีอะไรทำ คุณสามารถหางานอดิเรกใหม่ๆ เพื่อไม่ให้นึกถึงเซ็กส์ได้ บางทีคุณอาจจะถูกกระตุ้นด้วยสิ่งต่างๆ ในสภาพแวดล้อม เช่น ถ้าหากคุณพบว่าคุณรู้สึกมีอารมณ์จากการดูฉากรักในหนัง คุณก็ควรดูหนังที่ไม่ใช่แนวโรแมนติกจนกว่าคุณจะสามารถควบคุมความต้องการได้ ลองเก็บบันทึกการกระทำและพฤติกรรมที่นำไปสู่ความต้องการทางเพศ การจดบันทึกสามารถช่วยให้คุณระบุตัวกระตุ้นและรูปแบบได้ สื่อโป๊ได้กลายเป็นอุตสาหกรรมเงินสะพัดและการดูสื่อโป๊เป็นเรื่องที่พบได้มาก สิ่งนี้ทำให้คุณหลีกเลี่ยงสื่อโป๊ได้ยากและสื่อเหล่านี้กระตุ้นความต้องการทางเพศ เพราะฉะนั้นคุณควรหลีกเลี่ยงการดูสื่อโป๊ถ้าหากคุณมีความต้องการทางเพศได้ง่าย   คุณอาจจะต้องการติดตั้งส่วนขยายเบราเซอร์หรือตัวควบคุมผู้ปกครองบนคอมพิวเตอร์เพื่อให้เข้าถึงสื่อโป๊ได้ยากขึ้น คุณยังสามารถขอให้เพื่อนหรือคนรักติดตั้งโปรแกรมและไม่บอกรหัสผ่านให้คุณรู้ กำจัดนิตยสาร หนังสือหรือหนังโป๊ที่คุณมี คุณอาจจะต้องการงดเว้นการช่วยตัวเองสักพักเพื่อช่วยควบคุมความต้องการทางเพศ สำหรับบางคน การงดเว้นการช่วยตัวเองเป็นสิ่งที่สำคัญกว่าสำหรับคนอื่น คุณสามารถขอคำแนะนำว่าอะไรคือสิ่งที่เหมาะสมได้จากนักบำบัด   เช่น ถ้าหากคุณรู้สึกว่าคุณช่วยตัวเองบ่อยครั้ง คุณอาจจะต้องงดเว้นการช่วยตัวเองเป็นระยะเวลาสักพักซึ่งอาจจะเป็นสิ่งที่เหมาะสมถ้าหากคุณเสพติดสื่อโป๊ สำหรับคนอื่น การช่วยตัวเองอาจจะช่วยให้คุณแก้ไขปรับปรุงความเป็นส่วนตัวและสุขภาพทางเพศ ยาเสพติดและแอลกอฮอล์ทำให้คุณสูญเสียการควบคุมรวมไปถึงการควบคุมความต้องการทางเพศ อยู่ให้ห่างจากงานปาร์ตี้และสถานการณ์ที่คุณคิดว่าน่าจะเป็นปัญหา  การอยู่ในภาวะมึนเมายาเสพติดหรือแอลกอฮอล์ทำให้คุณน่าจะร่วมกิจกรรมทางเพศที่เสี่ยงมากขึ้น มองหาเทคนิคที่คุณสามารถใช้เพื่อช่วย “เปลี่ยนหัวข้อ” ในสมองเมื่อคุณเริ่มรู้สึกต้องการทางเพศ คุณอาจจะต้องการพูดคุยกับนักบำบัดเกี่ยวกับวิธีในการจัดการกับความคิดที่หมกมุ่น เทคนิคเหล่านี้ได้แก่:  การกำจัดความคิดด้วยการฝึกสมาธิหรือการกำหนดจิต อย่ายอมแพ้ถ้าหากสิ่งนี้เป็นสิ่งที่ท้าทายในช่วงแรก มันเป็นเรื่องน่าท้าทายสำหรับคนส่วนใหญ่ มีความศรัทธาว่าสิ่งที่จะง่ายขึ้นด้วยการฝึกฝน ถ้าหากคุณฝึกฝนทางจิตก็สามารถลองสวดมนต์เพื่อช่วยให้จิตใจของคุณแน่วแน่และมีกำลังเกื้อหนุนทางจิตวิญญาณ การเบี่ยงเบนความสนใจกลับมายังสิ่งที่ทำอยู่ในปัจจุบัน รับรู้ความต้องการทางเพศโดยบอกตัวเองว่า “มันเป็นเพียงแค่ความคิด ตอนนี้มันไม่ได้ช่วยเหลือฉันแต่มันกำลังแผดเผาฉัน” จากนั้นจึงหายใจเข้าลึกๆ และเบี่ยงเบนความสนใจกับมาเยือนกิจกรรมในปัจจุบัน บางครั้งความคิดหมกมุ่นมักจะติดตามคุณเมื่อคุณรู้สึกท่วมท้นและเครียด ถ้าหากคุณพบว่าสิ่งนี้เป็นความจริงสำหรับคุณและความต้องการทางเพศของคุณก็ควรหาวิธีเพื่อให้คุณใช้ชีวิตที่มีความเครียดน้อยลง  เช่น คุณอาจจะพบว่าคุณคิดหมกมุ่นกับเรื่องเซ็กส์ในวันที่คุณไปทำงานสาย ทดสอบด้วยการตื่นนอนให้เช้ากว่าเดิมหรือเผื่อเวลาการเดินทางให้มากกว่าเดิมเพื่อดูว่ารูปแบบความคิดของคุณเปลี่ยนแปลงหรือไม่ สร้างลิสต์รายการของความรับผิดชอบที่คุณมีและดูว่าคุณสามารถกำจัดหรือลดอะไรได้บ้าง พยายามทำงานให้ฉลาดกว่าเดิมไม่ใช่หนักกว่าเดิม การทำตัวให้ยุ่งช่วยให้สมองของคุณไม่ว่างและจดจ่อกับสิ่งอื่นนอกเหนือจากเซ็กส์ ลองหางานอดิเรกใหม่หรือเติมปฏิทินทางสังคมให้เต็มด้วยกิจกรรมที่มีร่วมกับเพื่อน   ปลดปล่อยพลังงานทางเพศผ่านทางชิ้นงานที่สร้างสรรค์ การก้าวผ่านอารมณ์ที่ยากผ่านทางจินตนาการของใครบางคนคือรูปแบบของการเปลี่ยนให้เป็นที่ยอมรับหรือการนำอารมณ์ “แง่ลบ” หรือไม่เป็นที่ต้องการและเปลี่ยนให้เป็นบางอย่างที่เป็นบวกหรือเป็นประโยชน์   หางานอดิเรกที่ดึงคุณออกจากตัวกระตุ้นความต้องการ เช่น ถ้าหากคุณมักจะดูหนังโป๊เมื่ออยู่บ้านตามลำพังก็ควรหางานอดิเรกที่ทำให้คุณออกจากบ้านและอยู่ท่ามกลางผู้คนเพื่อที่คุณจะไม่ตกอยู่ในสภาพแวดล้อมที่กระตุ้น กิจกรรมทางกายคือวิธีที่มีสุขภาพดีที่สุดเพื่อควบคุมและจัดการกับความรู้สึกและอารมณ์ต่างๆ รวมไปถึงความต้องการทางเพศ ออกกำลังกายเป็นประจำเพื่อรับมือกับพลังงานทางเพศหรือไปยังสวนสาธารณะหรือฟิตเนสที่ใกล้ที่สุดทันทีที่คุณมีความรู้สึกเหล่านี้  ลองตั้งเป้าหมายการออกกำลังกายเพื่อให้คุณจดจ่อ เช่น คุณอาจจะต้องการลดน้ำหนัก ยกน้ำหนักปริมาณหนึ่งได้ที่ฟิตเนสหรือฝึกฝนร่างกายเพื่อวิ่งแข่งหรือปั่นจักรยานทางไกล เมื่อคุณไม่ได้ออกกำลังกายก็สามารถใช้เวลาค้นหาวิธีการบรรลุเป้าหมายการออกกำลังกายเหล่านี้แทนที่จะหมกมุ่นอยู่กับความต้องการทางเพศ พยายามออกจากสภาพแวดล้อมใดๆ เมื่อคุณรู้สึกว่าคุณสามารถควบคุมความต้องการทางเพศได้ยาก เช่น ถ้าหากคุณอยู่บ้านและรู้สึกต้องการช่วยตัวเองก็ควรเดินไปร้านขายของ ถ้าคุณไม่สามารถออกจากสภาพแวดล้อมนั้นได้ (ถ้าคุณอยู่ที่ทำงาน เป็นต้น) ให้ลองพูดกับผู้ร่วมงานคนอื่นหรือพักเบรค  มันอาจจะเป็นประโยชน์ถ้าคุณมีใครบางคนที่สามารถไว้ใจได้ เช่น เพื่อนหรือนักบำบัด เขียนสิ่งที่ต้องทำ งานบ้านหรือสิ่งอื่นๆ รอบบ้านที่คุณต้องทำในวันนี้ ถ้าหากคุณกำลังรู้สึกมีความต้องการทางเพศก็ควรดูลิสต์รายการเหล่านี้และดึงดูดความสนใจตัวเองด้วยกิจกรรมอื่น  ถ้าคุณคิดว่าคุณอาจจะไม่สามารถทำบางอย่างให้เป็นผลได้เมื่อคุณมีความต้องการทางเพศสูงก็ควรเก็บวัตถุดึงดูดความสนใจที่หาได้ง่ายไว้กับตัว เช่น หนังสือที่ดีหรือเกมปริศนาเพื่อให้คุณแก้ไข การเลื่อนพฤติกรรมทางเพศทำให้คุณนึกถึงพฤติกรรมนี้ก่อนที่จะลงมือทำ มันยังช่วยให้คุณอดทนต่อความรู้สึกอึดอัดและความเครียด   ตั้งเป้าหมายเวลาสำหรับตัวเอง ลองบอกตัวเองว่า “ฉันจะดูหนังโป๊ในอีก 1 ชั่วโมง” หรือช่วงเวลาใดก็ตามที่นานกว่านั้นที่คุณสามารถเลื่อนออกไปได้ คุณอาจจะสามารถเลื่อนพฤติกรรมออกไปได้เพียง 1 นาทีซึ่งไม่เป็นไร คุณสามารถให้เวลาตัวเอง 1 นาที หลังจากที่หมดเวลาที่ตั้งไว้ คุณสามารถเลือกที่จะเลื่อนพฤติกรรมนั้นออกไปอีกหรือทำพฤติกรรมนั้นแต่คุณควรเลือกที่จะเลื่อนพฤติกรรมออกไปถ้าหากเป็นไปได้ถึงแม้เพียงอีก 1 นาทีก็ตาม เมื่อเวลาผ่านไปคุณอาจจะสามารถขยายเวลาที่คุณจะไม่รู้สึกว่าต้องการทำพฤติกรรมเหล่านี้ การสร้างลิสต์ของความเสี่ยงหรือผลลัพธ์แง่ลบที่เกี่ยวข้องกับพฤติกรรมนี้อาจจะสามารถช่วยลดความต้องการทางเพศได้เช่นกัน เขียนความเสี่ยงและผลลัพธ์ที่เป็นไปได้ของการทำพฤติกรรมนี้ เก็บลิสต์รายการนี้ไว้กับตัวตลอดเวลาและอ่านมันเมื่อคุณมีความต้องการทางเพศ
ตระหนักถึงสัญญาณของอาการติดเซ็กส์. ขอคำปรึกษา. เข้าร่วมประชุมกับกลุ่มให้กำลังใจ. ปรึกษาแพทย์. พูดกับคนรักเกี่ยวกับความรู้สึก. หาที่พึ่งทางจิตใจ. ระบุตัวกระตุ้นความต้องการทางเพศ. หลีกเลี่ยงสื่อโป๊. ลองงดเว้นการช่วยตัวเอง. งดเว้นยาเสพติดหรือแอลกอฮอล์. หาวิธีที่มีประสิทธิภาพเพื่อควบคุมความคิด. ลดความเครียด. ทำตัวให้ยุ่ง. ออกกำลังกาย. ออกจากสภาพแวดล้อมเดิม. เก็บลิสต์รายการสิ่งที่ต้องทำในกระเป๋า. เลื่อนพฤติกรรมไปภายหลัง. ทำลิสต์รายการของผลลัพธ์แง่ลบที่จะตามมาจากพฤติกรรมนี้.
https://www.wikihow.com/Control-Sexual-Urges https://www.wikihow.com/Control-Sexual-Urges https://www.wikihow.com/Control-Sexual-Urges https://www.wikihow.com/Control-Sexual-Urges
Seeking Help for Compulsive Sexual Behaviors Talking to Others Who Can Help You Avoiding Triggering Situations Seeking Immediate Solutions